<http://schema.org/articleBody>
"El Rub\u00E8n t\u00E9 36 anys, pateix depressi\u00F3 des dels 19 i des dels 26 en grau sever. Havia provat tots els tractaments i estava en una espiral autodestructiva de la qual no podia sortir. Explica que ha intentat su\u00EFcidar-se infinitat de vegades, que en els \u00FAltims temps matar-se era el seu \u00FAnic pensament des que es llevava.&amp;quot;L&amp;#039;\u00FAltim cop va ser tan greu que als meus pares els van fer signar l&amp;#039;acta de defunci\u00F3&amp;quot;, diu. Per\u00F2 aquesta obsessi\u00F3 ha desaparegut i, encara que no est\u00E0 curat del tot, la millora \u00E9s espectacular.El Rub\u00E8n \u00E9s un dels deu malalts amb depressi\u00F3 que han participat en el projecte de recerca per a l&amp;#039;estimulaci\u00F3 profunda del cervell de l&amp;#039;Hospital de Sant Pau. L&amp;#039;any 2009 li van implantar al cervell quatre el\u00E8ctrodes que modifiquen les anomalies que els metges saben que hi ha en les persones que pateixen depressi\u00F3. &amp;quot;De seguida vaig comen\u00E7ar a notar sensacions que creia que tenia mortes&amp;quot;. El Rub\u00E8n havia fet de mestre. Recorda que poc despr\u00E9s de la intervenci\u00F3 va passar per davant d&amp;#039;una escola on els nens estaven jugant al pati. &amp;quot;Em van agafar ganes d&amp;#039;estar amb ells, feia molts anys que no tenia aquesta sensaci\u00F3 de felicitat&amp;quot;, relata el Rub\u00E8n.A qui s&amp;#039;adre\u00E7a?En principi, la intervenci\u00F3 nom\u00E9s va adre\u00E7ada a persones que no responen a cap tractament. Entre un 5% i un 10% dels que pateixen depressi\u00F3 estan en aquesta situaci\u00F3, segons explica V\u00EDctor P\u00E9rez, director de la unitat de psiquiatria de l&amp;#039;Hospital de Sant Pau i responsable del projecte. Bona part s\u00F3n dones. En general, en els seus diferents graus d&amp;#039;afectaci\u00F3 la pateixen 1 de cada 5 dones. En total, a Catalunya n&amp;#039;hi ha m\u00E9s de 400.000 casos, i entre 20.000 i 40.000 no responen als tractaments i, per tant, serien candidats a aquest nou m\u00E8tode experimental.Amb aquesta nova t\u00E8cnica no s&amp;#039;aconsegueix curar a tothom. Per\u00F2 tenint en compte que els malalts no troben la manera de sortir-se&amp;#039;n, els resultats s\u00F3n m\u00E9s que satisfactoris: dels 10 pacients que s&amp;#039;han tractat, el 60% han superat la malaltia. En els casos en qu\u00E8 no s&amp;#039;han curat, per\u00F2, la millora ha estat important, explica V\u00EDctor P\u00E9rez.La intervenci\u00F3 requereix anest\u00E8sia local. Els metges implanten al cervell del pacient quatre el\u00E8ctrodes d&amp;#039;uns dos cent\u00EDmetres cadascun, dos a cada hemisferi cerebral, que proporcionen desc\u00E0rregues cont\u00EDnues d&amp;#039;electricitat, de fins a quatre volts. S&amp;#039;implanten en zones del cervell que en les persones amb depressi\u00F3 estan m\u00E9s actives del que seria normal. &amp;quot;El c\u00F2rtex prefrontal est\u00E0 hiperactiu i es produeix una reacci\u00F3 en cadena que fa que afecti altres zones del cervell relacionades amb l&amp;#039;emotivitat i la mem\u00F2ria, l&amp;#039;am\u00EDgdala i l&amp;#039;hipocamp, s\u00F3n com una llibreria emocional que en el malalt depressiu no funciona b\u00E9&amp;quot;, explica P\u00E9rez. Les desc\u00E0rregues el\u00E8ctriques produeixen un curtcircuit que disminueix l&amp;#039;activitat en aquestes zones del cervell hiperactives.De fet, l&amp;#039;electricitat ja es fa servir en els electroxocs que ja s&amp;#039;apliquen en els casos de depressi\u00F3 severa. &amp;quot;No s\u00F3n gaire populars, perqu\u00E8 abans s&amp;#039;aplicaven de manera indiscriminada. Avui els fem servir quan hem esgotat tots els recursos i amb anest\u00E8sia&amp;quot;, explica P\u00E9rez. Els el\u00E8ctrodes experimentals proporcionen desc\u00E0rregues molt menors per\u00F2 cont\u00EDnues, 120 per minut, explica P\u00E9rez. Els metges han d&amp;#039;anar ajustant la seva intensitat a la mesura de cada pacient, a trav\u00E9s d&amp;#039;un comandament a dist\u00E0ncia. &amp;quot;Tot just operar-los ja noten una millora, per\u00F2 triguem entre 3 i 6 mesos a ajustar la intensitat dels el\u00E8ctrodes&amp;quot;, aclareix P\u00E9rez."^^<http://www.w3.org/2001/XMLSchema#string>
<http://www.ara.cat/premium/societat/Electricitat-contra-depressio-severa_0_571742833.html>